stanford-oval/wikipedia huggingface dataset:
How About You

| How About You |
| --- | --- |

Ohjaaja:  Anthony Byrne
Käsikirjoittaja:  Jean Pasley
Perustuu:  Maeve Binchyn novelliin
Tuottaja:  Noel Pearson
Pääosat:  Vanessa Redgrave Imelda Staunton Brenda Fricker Hayley Atwell Joss Ackland
Valmistustiedot
Valmistusmaa:  Irlanti
Tuotantoyhtiö:  Beyond Films Ferndale Films Head Gear Films Irish Film Board Lipsync Productions Prescience Film Fund Prescience
Levittäjä:  Netflix
Ensi-ilta:   4. lokakuuta 2007 Dinard, Bretagne
Kesto:  100 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
How About You (myös How About You...) on vuonna 2007 ensi-iltansa saanut Anthony Byrnen ohjaama irlantilainen draamakomediaelokuva, jonka pääosissa ovat Vanessa Redgrave, Imelda Staunton, Brenda Fricker, Hayley Atwell ja Joss Ackland. How About You perustuu Maeve Binchyn novelliin The Hard Core (myös julkaistu nimellä How About You), joka on julkaistu Binchyn novellikokoelmassa This Year It Will Be Different: And Other Stories (1996). Novellin pohjalta Jean Pasley sovitti elokuvan käsikirjoituksen. Noel Pearson oli elokuvan tuottajana.
Juoni

How About You kertoo nuoresta Ellie-nimisestä naisesta, joka jätetään hoitamaan isosisarensa pyörittämää iäkkäiden asuntolaa joulunajaksi. Suurin osa asukkaista on lähtenyt viettämään joulua perheidensä kanssa lukuun ottamatta neljää asukasta, jotka tunnetaan nimellä ”Kovat”. Heidän käytöksensä aiheuttaa paljon ongelmia, jotka saattavat aiheuttaa asuntolan sulkemisen.
Näyttelijät

| 0 | 1 | 2 |
| --- | --- | --- |
|  Vanessa Redgrave  | … |  Georgia Platts   |
|  Imelda Staunton  | … |  Hazel Nightingale   |
|  Brenda Fricker  | … |  Heather Nightingale   |
|  Hayley Atwell  | … |  Ellie Harris   |
|  Joss Ackland  | … |  Donald Vanston   |
|  Orla Brady  | … |  Kate Harris   |
|  Joan O’Hara  | … |  Alice Peterson   |
|  Darragh Kelly  | … |  herra Evans   |
|  Kevin Flood  | … |  William   |
|  Doreen Keogh  | … |  Mary   |
|  Elizabeth Moynihan  | … |  hoitaja Healy   |
|  Ryan O’Connor  | … |  Dan   |
|  Danielle Ryan  | … |  Maria   |
Tuotanto

How About You kuvattiin yhdeksän miljoonan dollarin budjetilla loka-joulukuun välisenä aikana vuonna 2006. Elokuva kuvattiin Irlannin Wicklow’n kreivikunnassa ja Isoon-Britanniaan kuuluvan Pohjois-Irlannin Rostrevorin kylässä. How About You omistettiin Alice Petersonin roolia näyttelevälle Joan O’Haralle, joka kuoli sydäntautiin 76-vuotiaana 23. heinäkuuta 2007 ennen elokuvan ensi-iltaa.
Julkaisu ja vastaanotto

How About You sai ensi-iltansa Ranskan Dinardin brittiläiselokuvien elokuvajuhlilla 4. lokakuuta 2007. Irlannin ensi-ilta oli Dublinissa 7. marraskuuta 2007, ja maanlaajuiseen teatterilevitykseen elokuva pääsi Irlannissa 16. marraskuuta 2007. Yhdysvalloissa elokuva kiersi elokuvajuhlia tammi-lokakuussa 2008. Elokuvan ensi-ilta oli ollut Yhdysvalloissa Palm Springsin elokuvajuhlilla 11. tammikuuta 2008. Elokuva pääsi Yhdysvalloissa rajoitettuun teatterilevitykseen 14. marraskuuta 2008. Strand Releasing vastasi elokuvan teatterilevityksestä Yhdysvalloissa. Elokuva tuotti maailmanlaajuisesti 754 184 dollarin lipputulot.
How About You on saanut elokuvakriitikoilta lähinnä myönteisiä arvosteluja. Rotten Tomatoes -sivuston mukaan 67% kriitikoista on antanut How About Youlle positiivisen arvosanan 5,9/10 keskiarvolla. Keräys perustuu 24 arviointiin. Metacritic-sivuston mukaan yhdentoista arvostelun perusteella elokuva on saanut 50 pistettä sadasta mahdollisesta. How About You julkaistiin DVD:nä Yhdysvalloissa 21. huhtikuuta 2009.
Aiheesta muualla

How About You Internet Movie Databasessa (englanniksi)
How About You AllMoviessa. (englanniksi)
Isidorin tarina

Isidorin tarina on Henning Mankellin vuonna 1984 ilmestynyt romaani. Isidor on köyhän saaristolaisperheen nuorin poika, joka haluaa itselleen oman talon, vaikka hänellä ei oikeastaan olisi siihen varaa. Hän ostaa osamaksulla pienen kaukaisen kituliaan saaren, ja vaikka häntä pidetään hulluna, hän onnistuu asettumaan sinne asumaan ja taistelemaan luonnonvoimia vastaan. Mutta sitten Vuorikollegio kiinnostuu saaresta ja Isodor joutuu vaikeuksiin.
Ingvald Eriksen

| Mitalit> Maa:   Tanska.Miesten voimistelu. Olympialaiset  | Mitalit> Maa:   Tanska.Miesten voimistelu. Olympialaiset  | Mitalit> Maa:   Tanska.Miesten voimistelu. Olympialaiset  | Maa:   Tanska> Miesten voimistelu. |
| --- | --- | --- | --- |
|  Hopeaa | Tukholma 1912 | ruotsalainen järjestelmä, joukkuekilpailu |  |
Ingvald Eriksen (3. syyskuuta 1884 Odense – 28. tammikuuta 1961 Odense) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä hopeaa saaneeseen joukkueeseen.
Ingušian vaakuna

Ingušian vaakuna.
Ingušian vaakuna otettiin käyttöön 26. elokuuta 1994. Vaakunakilpi on ympyrän muotoinen. Vaakunan keskellä on kotka ja taistelutorni. Kotka kuvaa jaloutta, rohkeutta, viisautta ja uskoa. Torni puolestaan kuvaa vanhaa ja uutta Ingušiaa. Tornin vasemmalla puolella on Stolovajavuori (Matloam) ja oikealla puolella Kazbekvuori (Bašloam). Vuorten yläpuolella on aurinko.
Isidor Svertškov

Isidor Dmitrijevitš Svertškov (ven. Иси́дор Дми́триевич Сверчко́в, kirjoitetaan myös Svertschkoff; 26. toukokuuta 1837 Turku – 29. maaliskuuta 1907 Kiova) oli suomenvenäläinen jalkaväenkenraali, joka toimi vuosina 1900–1904 Hämeen läänin kuvernöörinä.
Svertškovin venäläinen upseerisuku oli asettunut Suomeen 1800-luvun alussa. Isidor Svertškovin isä oli kenraalimajuri Dmitri Svertškov. Svertškov kävi Helsingissä Helsingfors Lyceumin ja jalkaväen junkkarikoulun, josta valmistui vuonna 1853 upseeriksi. Krimin sodan aikana hän palveli vänrikkinä Helsingin alueen puolustuksessa. Hän oli vastuussa kesäkuussa 1855 ”Hangon verilöylynä” tunnetusta kiistanalaisesta sotatoimesta, jossa muutama Hangossa maihinnousut brittiläinen merisotilas surmattiin ja muut otettiin sotavangeiksi, vaikka brittien mukaan kyse olisi ollut neuvottelulipun suojassa suoritetusta vankien palauttamisyrityksestä. Myöhemmin Svertškov palveli Venäjällä, ja hänet nimitettiin vuonna 1888 everstiksi ylennettynä Mogiljovin alueen sotilaskäskynhaltijaksi. 1890-luvulla hän palveli Baltiassa, ensin Vilnan sotasairaalan päällikkönä ja vuodesta 1898 Väinänsuun linnoituksen komendanttina Vitebskin kuvernementissa. Hänet ylennettiin 1894 kenraalimajuriksi ja 1900 kenraaliluutnantiksi.
Svertškov nimitettiin toukokuussa 1900 Hämeen läänin kuvernööriksi. Hän oli tässä virassa, kunnes jäi helmikuussa 1904 eläkkeelle ja sai siinä yhteydessä jalkaväenkenraalin arvon. Eläkepäiviään hän vietti Kiovassa.
Isidor Svertškovin vävy oli prokuraattori Konstantin Kazanski ja veli taidemaalari Wladimir Swertschkoff (Vladimir Svertškov).
Ingvald Serenius

Einar Ingvald Serenius (4. elokuuta 1900 Helsinki – 21. joulukuuta 1974) oli suomalainen arkkitehti, joka toimi Vaasan kaupunginarkkitehtina 1933–1966.
Ingvald Serenius oli pankinjohtaja Torsten Sereniuksen esikoinen. Poika pääsi ylioppilaaksi Turun ruotsalaisesta yhteiskoulusta vuonna 1919 ja aloitti sitten arkkitehtiopinnot Helsingin Teknillisessä korkeakoulussa. Hän valmistui vuonna 1924, teki ulkomaanmatkoja ja työskenteli Alvar Aallon toimistossa muun muassa Jyväskylän työväentalon parissa. Vuonna 1926 Serenius sai Turun ja Porin läänin apulaislääninarkkitehdin viran, jota hän hoiti Turussa vuoteen 1933 saakka.
Turusta Serenius muutti Vaasaan hoitamaan vakituista kaupunginarkkitehdin virkaa. Hänen ensimmäisiin tehtäviinsä kuului Vaasan pääkirjaston viimeistely edesmenneen kaupunginarkkitehti Carl Schoultzin ja Einar Flinckenbergin jälkeen. 1920-luvun klassismia ja funktionalismia yhdistäneessä rakennuksessa toimi alun perin myös maakunta-arkisto.
Sereniuksen töihin Vaasassa lukeutuvat myös muun muassa Ukkokoti (1934, Raastuvankatu 34), keskuskansakoulu Korsholmanpuistikon ja Raastuvankadun kulmassa (1938), kolmikerroksinen Malmöntalo (1950, Vöyrinkatu 2) ja ruotsinkielinen meijerikoulu (Vöyrinkaupunki), joka on muutettu 2010-luvulla asuintaloksi.
Ingvald Serenius toimi 1930-luvun loppupuolella Vaasan Teknillisen klubin, Vaasan taideyhdistyksen ja Wasa Teaterin luottamustehtävissä.
Holby Cityn sairaala

| Holby Cityn sairaala> Holby City |
| --- | --- |
 Holby Cityn sairaalan logo
Tyyli:  Sairaaladraama
Kestoaika:  n. 60 minuuttia
Luoja(t):  Tony McHale Mal Young
Alkuperämaa:   Iso-Britannia
Alkuperäiskieli:  englanti
Verkko:   BBC  Yle TV1  Yle TV2
Esitetty:   12. tammikuuta 1999 –  2000–2011, 2015 – 2022
Tuotantokausia:  23
Jaksoja:  1102 (29.3.2022 mennessä)
Aiheesta muualla
IMDb 
Holby Cityn sairaala (engl. Holby City) on brittiläinen sairaalasarja. Britanniassa sarjaa esittää BBC One ja Suomessa, vuosina 2000–2011, tuotantokaudet 1–9 Yle TV1, ja vuodesta 2015–, 2022 Yle TV2. Sarja kertoo fiktiivisestä englantilaisesta Holby Cityn sairaalasta. 20. syyskuuta 2015 Yle TV2 ilmoitti positiivisen katsojapalautteen ansiosta hankkineen sarjasta lisäksi kaudet 13–15, mikä tarkoitti sarjan esittämisen jatkuvan Suomessa ainakin vuoteen 2017 asti. 19. toukokuuta 2016 Yle TV2 ilmoitti hankkineensa sarjasta lisäksi kaudet 16–18, tarkoittaen siis kaikkia Isossa-Britanniassa lokakuuhun 2016 mennessä esitettyjä jaksoja. Sarjan 19. kausi esitettiin Suomessa marraskuussa 2017 alkaen, ja 20. kausi vuonna 2018. Sarjan 21. kausi alkoi Suomessa joulukuussa 2019, ja 22. kausi huhtikuussa 2020. Holby Cityn sairaala on spin-off-sarja BBC:n toisesta sairaaladraamasta Casualty (esitetty aiemmin Suomessa nimellä Sairaalaelämää), jonka esittämistä jatkettiin myös Suomessa 13. heinäkuuta 2017, sarjan 19. tuotantokaudesta alkaen. Sisarsarjat sijoittuvat samaan sairaalaan, ja niiden henkilöhahmot vierailevat säännöllisesti keskenään. Myös useita yhteisjaksoja on tehty, vuosina 2004–2005 ja 2019.
Kesäkuussa 2021 BBC ilmoitti sarjan päättymisestä 23 tuotantokauden jälkeen maaliskuussa 2022.
Henkilöt > Mukana olevat hahmot

Henkilöhahmot on esitetty Suomessa nähtyjen jaksojen mukaisesti esiintymisjärjestyksessä.
| Hahmo | Näyttelijä | Tehtävä | Kesto |
| --- | --- | --- | --- |
| Jackson, DonnaDonna Jackson | Jaye Jacobs | ylempi sairaanhoitaja, Keller | 2004– |
| Levy, SachaSacha Levy | Barrett, BobBob Barrett | ylilääkäri (Keller), ylempi erikoislääkäri, yleiskirurgia, kliinisten taitojen opetuslääkäri | 2010– |
| Hanssen, HenrikHenrik Hanssen | Henry, GuyGuy Henry | ylempi erikoislääkäri, yleiskirurgia, Keller | 2010– |
| Shah, SahiraSahira Shah | Rouass, LailaLaila Rouass | ylilääkäri (Darwin), sydän- ja keuhkokirurgia | 2011– |
| Copeland, DominicDominic Copeland | Ames, DavidDavid Ames | erikoistuva lääkäri, yleiskirurgia, Keller | 2013– |
| Fletcher, Adrian "Fletch"Adrian "Fletch" Fletcher | Walkinshaw, AlexAlex Walkinshaw | hoitotyön johtaja | 2014– |
| Dunn, CameronCameron Dunn | Jackman, NicNic Jackman | orientoituva lääkäri, yleiskirurgia, Akuuttiarviointi | 2016– |
| McKendrick, NickyNicky McKendrick | Owusu, BelindaBelinda Owusu | ylempi orientoituva lääkäri, sydän- ja keuhkokirurgia, Darwin | 2017– |
| Godard, AngeAnge Godard | Steele, DawnDawn Steele | ylilääkäri (Akuuttiarviointi), ylempi erikoislääkäri, yleiskirurgia | 2019– |
| Godard, ChloeChloe Godard | Lennox, AmyAmy Lennox | erikoistuva lääkäri, sydän- ja keuhkokirurgia, Darwin | 2019– |
| Madani, KianKian Madani | Karimloo, RaminRamin Karimloo | ylempi erikoislääkäri, sydän- ja keuhkokirurgia, Darwin | 2019– |
| McGerry, Maxine 'Max'Maxine 'Max' McGerry | Martin, JoJo Martin | toimitusjohtaja, Holby City NHS, ylempi erikoislääkäri, neurokirurgia, yleiskirurgia | 2019– |
| McGerry, LouisLouis McGerry | Cunningham, Tyler LukeTyler Luke Cunningham | sairaanhoitaja, Akuuttiarviointi | 2020– |
| Hudson, JoshJosh Hudson | Blackwood-Cambridge, TrieveTrieve Blackwood-Cambridge | orientoituva lääkäri, Akuuttiarviointi | 2020– |
| Soo-Han, JeongJeong Soo-Han | Lim, Chan WooChan Woo Lim | orientoituva lääkäri, Akuuttiarviointi | 2020– |
| Simpson, LuckyLucky Simpson | Rishi, VineetaVineeta Rishi | psykiatrinen sairaanhoitaja | 2020– |
| Maddon, KylieKylie Maddon | Murphy, AmyAmy Murphy | sairaanhoitaja, Akuuttiarviointi | 2021– |
Henkilöt > Satunnaisesti esiintyvät hahmot

Henkilöhahmot on esitetty Suomessa nähtyjen jaksojen mukaisesti esiintymisjärjestyksessä.
| Hahmo | Näyttelijä | Tehtävä | Kesto |
| --- | --- | --- | --- |
| Barron, MiaMia Barron | Shann, BrianaBriana Shann | Donna Jacksonin sisarentytär | 2009– |
| Fanshawe, FleurFleur Fanshawe | Chazen, DebbieDebbie Chazen | ylilääkäri (synnytyslääketiede ja gynekologia), vanhempi erikoislääkäri | 2014– |
| Copeland, CaroleCarole Copeland | Deakin, JuliaJulia Deakin | Dominic Copelandin adoptioäiti | 2015– |
| Haynes, JasonJason Haynes | Robertson, JulesJules Robertson | vahtimestari | 2016– |
| Haynes, GretaGreta Haynes | Croft, ZoeZoe Croft | tilastotieteilijä, Jason Haynesin vaimo | 2018– |
| Buchanan, "Scary" Sue"Scary" Sue Buchanan | Lonsdale, AngelaAngela Lonsdale | ylihoitaja | 2018– |
Aiheesta muualla

Yle Areena - Holby Cityn sairaala (Arkistoitu – Internet Archive)
BBC – Holby City (englanniksi)
Ingušian lippu

Ingušian lippu on Ingušian tasavallan virallinen lippu. Lippu koostuu leveästä valkoisesta vaakakentästä, jonka ala- ja yläpuolella on kapeammat vihreät vaakakentät. Valkoisen kentän keskellä on inguušien uskonnollinen ja filosofinen punainen auringon tunnus. Aurinko tunnus edustaa auringon ja universumin lisäksi hengellistä ymmärrystä ja ykseyttä niin menneisyydessä, nykyisyydessä kuin tulevaisuudessakin.
Punainen väri muistuttaa inguušien kamppailua olemassaolostaan ja kotimaansa puolustamista. Valkoinen väri kuvaa kansakunnan ajatusten ja näkemysten jumalaista puhtautta. Vihreä väri puolestaan on islamin symboli.
Idéal du Gazeau

| Idéal du Gazeau |
| --- | --- |
Syntynyt:  1974
Sukupuoli:  ori
Rotu:  ranskanravuri
Synnyinmaa:   Ranska
Isä:  Alexis III
Emä:  Venise Du Gazeau
Päivitetty:  4. helmikuuta 2009
Idéal du Gazeau (s. 1974 Normandia, Ranska) oli ranskalainen ravihevonen, joka oli yksi oman aikansa parhaista. Valmentaja Eugene Lefevre osti Idéal du Gazeaun sen ollessa puolitoistavuotias valmennustallinsa merkittävimmälle omistajalle.
Kilpailu-ura

Idéal du Gazeau aloitti kilpailu-uransa kaksivuotiaana. Yksi kauden viidestä startista juostiin Pariisin Vincennesissä. Tuloksena oli voitto kauden ennätysajalla. Kolmivuotiaana ori voitti kauden kuudesta startista viisi. Ainoa tappio tuli ikäluokan Kriteriumissa, jossa se oli kolmas. Nelivuotiaana vuonna 1978 ori aloitti kansainvälisen uransa voittamalla Suomen pääradalla Vermossa kansainvälisen Kultakenkä-kilpailun.
Viisivuotiaana Idéal osallistui ensimmäisen kerran Prix d'Amériqueen. Ori teki kovan juoksun kiertämällä koko matkan ulkoratoja ja hävisi vain niukasti helpon juoksun saaneelle High Echelonille.
6-vuotiskaudella Idéal du Gazeau teki lopullisen kansainvälisen läpimurtonsa. Se voitti Elitloppetin finaalin (vaikka hävisikin karsintaerässä Suomen Charme Asserdalille), Copenhagen Cupin, Prix Rene Ballierin ja Elite-Rennenin. Kauden kruunasi Euroopan mestaruus.
Vuonna 1981 7-vuotiskauden alussa se voitti Prix d’Amériquen ja Criterium de Vitessen. Elitloppetin ja Copenhagen Cupin voitot menivät tällä kertaa Jorkylle, Idéalin pahimmalle kilpakumppanille. Myöhemmin samana vuonna Idéal kuitenkin voitti Jorkyn Yhdysvalloissa järjestetyssä epävirallisessa maailmanmestaruusajossa International Trotissa. Kauden loppupuolella Idéal voitti Åby Stora Prisin ja Finlandia-ajon, jossa se joutui kovaan loppusuorataistoon Keystone Patriotin kanssa. 1981 Ideal du Gazeau saavutti toisen Euroopan Mestaruutensa.
8-vuotiskauden alussa ori oli Prix d’Amériquessa kolmas ja  Prix de Francessa toinen. Kauden ensimmäinen voitto tuli lopulta Prix de Parisissa. Seuraavaksi oli edessä oriin uran mahtavin voitonmarssi. Voitto tuli Grand Prix de Sud-Questissa, Grosser-Preis von Bayernissa, Elitloppetissa, Copenhagen Cupissa ja Rooseveltin pääkilpailussa Yhdysvalloissa. Challenge Cupissa tuli kuitenkin tappio – kenellepä muulle kuin Jorkylle. Loppukausi ei ollut yhtä menestyksekäs, mutta siitä huolimatta kolmas Euroopan mestaruus oli selviö.
Viimeinen kilpailukausi 1983 alkoi Prix d’Amériquen voitolla, mutta kolmessa seuraavassa kilpailussa tuli tappio. Sitten ori jäi pitkälle tauolle ja arveltiin, että kilpailu-ura oli ohitse. Mutta vielä kerran mestari palasi huipulle. New Yorkissa se voitti kolmannen maailmanmestaruutensa ja pesi muut vakuudeksi vielä Challenge Cupissa. Eurooppaan paluun jälkeen ori ei kuitenkaan enää pystynyt urotekoihin. Sen viimeinen kilpailu oli Vermon Finlandia-ajo, jossa se oli vain varjo entisestään jääden vihoviimeiseksi.
Uransa aikana Idéal du Gazeau juoksi 101 lähtöä, joista voittoja 60, kakkossijoja 15 ja kolmossijoja 9. Sen voittosummaksi kertyi 15 234 294 Ranskan frangia.
Siitosura

Idéal du Gazeaun siitosura ei ollut aivan yhtä loistokas kuin kilpaura. Yksikään oriin jälkeläisistä ei päässyt lähellekään isänsä urotekoja. Parhaita jälkeläisiä ovat muun muassa Lovely Godiva (12,2a) His Majesty (12,5a) Elegant Sund (12,9a) Baron Godiva (13,2a) Golden Sund (13,5a) Peace On Earth (13,6a) ja suomalainen Riding Sponsor (13,0a)
Emänisänä Ideal Du Gazeau on ollut menestyksekkäämpi, mistä parhaita esimerkkejä ovat muiden muassa Thai Tanic (09,9a) Gidde Palema (10,0a) Lass Zefyr (10,9a) Sugarless (10,9a) Countess Tomali (11,6a) Perfect Sund (11,9a) Poker Briljant (12,2a) Simb Chaplin (12,7a) Teddybear (12,9a)
Hän tuli ikkunasta

| Hän tuli ikkunasta |
| --- | --- |

Ohjaaja:  Hannu Leminen
Käsikirjoittaja:  Hannu Leminen Kaarlo Nuorvala
Tuottaja:  Risto Orko
Säveltäjä:  Olli Häme Erkki Melakoski
Kuvaaja:  Marius Raichi
Leikkaaja:  Armas Laurinen
Lavastaja:  Hannu Leminen (Lemi)
Pääosat:  Helena Kara Tauno Palo Matti Aulos Sasu Haapanen
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  1952
Kesto:  102 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Hän tuli ikkunasta on  Hannu Lemisen ohjaama elokuva olympiavuodelta 1952. Vahingossa Turun lentoasemalle päätynyt uusi jääkiekkovalmentaja Tom Mack (Tauno Palo) ihastuu kahvilassa muotipiirtäjä Leila Linnaan (Helena Kara). Romanssi kehittyy, ja tarinaan liittyy myös timanttien salakuljetusta.
Näyttelijät

| 0 | 1 | 2 |
| --- | --- | --- |
|  Helena Kara  | … |  Leila Lumikki Linna, muotipiirtäjä   |
|  Tauno Palo  | … |  Tom Mack, jääkiekkovalmentaja   |
|  Matti Aulos  | … |  maaseutuhotellin hovimestari   |
|  Sasu Haapanen  | … |  salakuljettaja   |
|  Heikki Heino  | … |  Kullervo Jyränkö, jääkiekkojoukkueen kapteeni   |
|  Mai-Brit Heljo  | … |  Lilli, Salon Mimosan mannekiini   |
|  Paavo Hukkinen  | … |  turkulainen taksiautonkuljettaja   |
|  Kauko Kokkonen  | … |  Suomen jääkiekkoliiton sihteeri   |
|  Kyllikki Koskihalme  | … |  Nora, Salon Mimosan mannekiini   |
|  Veikko Linna  | … |  etsivä   |
|  Aino Lohikoski  | … |  muotinäytöksestä kiittävä rouva maaseutuhotellissa   |
|  Ghedi Lönnberg  | … |  Pia, Salon Mimosan mannekiini   |
|  Kerstin Nylander  | … |  vuorineuvoksetar   |
|  Leo Riuttu  | … |  kuulusteleva poliisi   |
|  Rauha Rentola  | … |  Kyllikki Näre, Salon Mimosan mannekiini   |
|  Oiva Sala  | … |  Monsieur Calle, Salon Mimosan johtaja   |
|  Kerttu Salmi  | … |  Pensas-Leena, prostituoitu poliisiasemalla   |
|  Martti Seilo  | … |  muotinäytöksestä kiittävä herra maaseutuhotellissa   |
|  Harri Sinijärvi  | … |  Amos Edelstein, salakuljettaja   |
|  Hannu Leminen  | … |  lentoaseman kuuluttajan ääni / maksua vaativan taksinkuljettajan ääni (48,35 taksi)   |
|  Heikki Kiljander  | … |  virkailija lentoasemalla   |
|  Sirkka Breider  | … |  asiakas lentoaseman kahvilassa   |
|  Onni Timonen  | … |  tullivirkailija   |
|  Kaarlo Wilska  | … |  Hotelli Centralin portieeri   |
|  Niilo Tarvajärvi  | … |  Tervetuloa aamukahville -ohjelman juontajan ääni radiossa   |
|  Pentti Viljanen  | … |  salakuljettajien apuri   |
|  Eino Virtanen  | … |  vibrafonisti valomainosmontaasissa   |
|  Unto Haapa-aho  | … |  saksofonisti   |
|  Olli Häme  | … |  basisti   |
|  Jukka Haavisto  | … |  vibrafonisti   |
|  Bjarne Rehn  | … |  rumpali   |
|  Kyösti Käyhkö  | … |  Tomin kolkkaaja   |
|  Edvard Hytönen  | … |  yövartija   |
|  Otto Noro  | … |  vartiokonstaapeli   |
|  Otto Tolvanen  | … |  radioauton konstaapeli   |
|  Erkki Markko  | … |  lehtireportteri   |
|  Mirja Karisto  | … |  Salon Mimosan juoksutyttö   |
|  Risto Mäkinen  | … |  poliisi Salon Mimosassa   |
|  Aino Angerkoski  | … |  muotinäytöksestä kiittävä rouva maaseutuhotellissa (huom: ei Anni Hulkko)   |
|  Kerttu Pälvi  | … |  maaseutuhotellin kerrospalvelija   |
|  Eva Gyldén  | … |  asiakas Hotelli Centralin aulabaarissa   |
|  Marita Nordberg  | … |  asiakas Hotelli Centralin aulabaarissa   |
|  Veli Palonen  | … |  asiakas Hotelli Centralin aulabaarissa   |
|  Veijo Pasanen  | … |  asiakas Hotelli Centralin aulabaarissa   |
|  Urho Westman  | … |  piccoloa varjostava salakuljettajien apuri   |
|  Urho Lahti  | … |  poliisi Hotelli Centralissa   |
Tuotanto

Elokuvan musiikki on Olli Hämeen ensimmäinen elokuvatyö. Elokuvasta leikattiin pitkiä jaksoja pois, jolloin hävisi muun muassa Maikki Länsiön tarjoilijan rooli. Elokuvaan sisältyy katkelma oman aikansa jääkiekosta, jota pelattiin ilman suojuksia. Oiva Salan esittämä homorooli on varhaisimpia suomalaisessa elokuvassa.
Vastaanotto

Aikalaiskritiikissä vastaanotto oli etenkin juonen suhteen tyly. Helena Kara sai kuitenkin tunnustusta, ja Tauno Palon todettiin olevan elokuvan pelastus. Myöhemmin 1990-luvun televisioesityksen aikaan kriitikko kuitenkin löysi elokuvasta mielenkiintoista kulttuurihistoriallista antia ja totesi sen puolustavan paikkaansa kotimaisena screwball-komediana, jossa on aistittavissa olympialaisten kuumeisen odotuksen vaikutus tunnelmaan.
Eräässä 2000-luvun kritiikissä todetaan, että elokuvassa on liiaksi aineksia, joista ei ole saatu kootuksi kunnon tulosta. Kuvaus saa kiitosta. (Tv-maailma 11/2012) Henri Waltter Rehnström toteaa, että näppärän vuoropuhelun ansiosta juoni kulkee notkeasti (Tv-maailma 9/2014).
Ilkka Laitinen

| Ilkka Laitinen |
| --- | --- |
 Laitinen Ateenassa vuonna 2008
Henkilötiedot
Syntynyt: 22. elokuuta 1962 Nurmes
Kuollut: 29. syyskuuta 2019 (57 vuotta) Vantaa
Kansalaisuus:   Suomi
Sotilashenkilö
Palvelusvuodet:  1982–2019
Komentajuudet:  Frontex Rajavartiolaitos
Sotilasarvo:  kenraaliluutnantti
Ylennykset:  eversti 2004 prikaatikenraali 2009 kenraalimajuri 2015 kenraaliluutnantti 2018
Ilkka Pertti Juhani Laitinen (22. elokuuta 1962 Nurmes – 29. syyskuuta 2019 Vantaa) oli suomalainen kenraaliluutnantti. Hän toimi urallaan Rajavartiolaitoksen päällikkönä ja Euroopan unionin rajaturvallisuusvirasto Frontexin pääjohtajana.
Laitinen työskenteli Rajavartiolaitoksessa vuosina 1985–2004 toimien muun muassa Kaakkois-Suomen rajavartioston apulaiskomentajana sekä Ulkoministeriön rajaturvallisuusasiantuntijana. Toukokuussa 2005 hän siirtyi Euroopan unionin rajaturvallisuusvirasto Frontexin pääjohtajaksi.
Laitinen toimi Frontexin pääjohtajana yhteensä yhdeksän vuotta toukokuun loppuun 2014 saakka. Hänet valittiin tehtävään kahdeksi viiden vuoden kaudeksi, mikä on pitkäkestoisin sallittu aika tehtävässä. Hän siirtyi tehtävästä syrjään vuoden etuajassa. Kesällä 2014 hän palasi Rajavartiolaitoksen esikuntaan kansainvälisen yksikön päälliköksi. Hänet ylennettiin Rajavartiolaitoksen apulaispäälliköksi vuonna 2015 ja Rajavartiolaitoksen päälliköksi vuonna 2018.
Laitinen ylennettiin kenraalimajuriksi vuonna 2015 ja kenraaliluutnantiksi 1. syyskuuta 2018 alkaen.
Laitinen jäi sairauseläkkeelle Rajavartiolaitoksen päällikön tehtävästä elokuun lopussa 2019. Hänet korvasi apulaispäällikkö Pasi Kostamovaara. Laitinen kuoli 29. syyskuuta 2019 vaikeaan sairauteen.
Aiheesta muualla

Vähätalo, Eelis: Rajavartiolaitoksen mies – alokkaasta päälliköksi Ruotuväki.  27.1.2019.